《和僧圆益题灵泉》
宋代·毕仲游

我思灵泉游，不免去闾里。山寒景更清，触目皆可喜。

兹泉何景景，宛若云雾起。酌之无浅深，那再问泥滓。

盘盘山为腹，凿凿石为齿。喷薄无四时，其灵止如此。

斯言闻于人，岂得尽其理。更唤山老来，烦师问初始。

作者简介：毕仲游，郑州管城（今河南郑州）人。宋宰相毕士安曾孙。初以父荫补宗正寺太庙斋郎，熙宁三年与兄毕仲衍同举进士。后又任集贤校理，权太常博士等。其历仕神宗、哲宗、徽宗三朝，为官机敏干练、清廉独慎，颇有吏才。但因受党争牵连，仕途不坦，坎坷一生。与司马光、苏轼等多有交游，工于诗文，其文章精丽、雄伟博辩，议论时政切中时弊。著有《西台集》五十卷，已佚，清四库馆臣据《永乐大典》辑为二十卷。